Paġna Proċedura ta' konsultazzjoni Proċedura ta' approvazzjoni Proċedura leġiżlattiva ordinarja: l-ewwel qari Proċedura leġiżlattiva ordinarja: it-tieni qari Proċedura leġiżlattiva ordinarja: it-tielet qari (It-tip ta' proċedura jiddependi mill-bażi legali proposta mill-abbozz ta' att) wara li kkunsidra l-Ftehim ta' Sħubija u Kooperazzjoni bejn l-UE u l-Indoneżja (FSK), li daħal fis-seħħ fl-1 ta' Mejju 2014, wara li kkunsidra d-dikjarazzjoni tal-23 ta' Mejju 2015 mill-Viċi President tal-Kummissjoni / Rappreżentant Għoli tal-Unjoni għall-Affarijiet Barranin u l-Politika ta' Sigurtà (VP/RGħ) Federica Mogherini dwar is-sitwazzjoni fl-Indoneżja, wara li kkunsidra d-dikjarazzjoni tas-27 ta' Lulju 2016 mill-kelliem tas-Servizz Ewropew għall-Azzjoni Esterna (SEAE) dwar l-eżekuzzjonjiet ippjanati fl-Indoneżja, wara li kkunsidra s-Sitt Djalogu dwar id-Drittijiet tal-Bniedem bejn l-Unjoni Ewropea u l-Indoneżja tat-28 ta' Ġunju 2016, wara li kkunsidra d-Dikjarazzjoni ta' Bangkok dwar il-Promozzjoni ta' Sħubija Globali UE-ASEAN għal Għanijiet Strateġiċi Komuni tal-14 ta' Ottubru 2016, wara li kkunsidra d-Dikjarazzjoni Universali tad-Drittijiet tal-Bniedem tal-10 ta' Diċembru 1948, wara li kkunsidra il-Patt Internazzjonali dwar id-Drittijiet Ċivili u Politiċi, li ġie rratifikat mill-Indoneżja fl-2006, wara li kkunsidra l-Konvenzjoni tan-NU kontra t-Tortura u Trattamenti jew Pieni Oħra Krudili, Inumani jew Degradanti tal-1987, wara li kkunsidra l-Artikoli 135(5) u 123(4) tar-Regoli ta' Proċedura tiegħu, billi l-Indoneżja hija l-pajjiż bir-raba' l-akbar popolazzjoni fid-dinja, it-tielet l-akbar demokrazija, l-akbar pajjiż b'maġġoranza Musulmana, b'miljuni ta' aderenti ta' reliġjonijiet differenti, kif ukoll soċjetà diversa magħmula minn 255 miljun ċittadin ta' etniċitajiet, lingwi u kulturi differenti; billi l-Indoneżja hija sieħba importanti tal-UE; billi r-relazzjonijiet bejn l-UE u l-Indoneżja, li hija membru tal-G20, huma qawwija; billi l-UE u l-Indoneżja jikkondividu l-istess valuri f'dak li jirrigwarda d-drittijiet tal-bniedem, il-governanza u d-demokrazija; billi, fl-ewwel Djalogu Ministerjali Strateġiku (tat-8 ta' April 2016), il-Ministru tal-Affarijiet Barranin tal-Indoneżja u l-VP/RGħ ddikjaraw b'mod konġunt li ddeċidew li "jerfgħu r-relazzjoni bejn l-UE u l-Indoneżja għal livell ġdid ta' sħubija"; billi, fid-19 ta' Diċembru 2016, Hosea Yeimo u Ismael Alua, żewġ attivisti politiċi minn Papua, ġew detenuti fuq akkużi ta' "ribelljoni" skont il-Kodiċi Kriminali tal-Indoneżja, wara li kienu ħadu sehem f'attivitajiet politiċi paċifiċi; billi Hosea Yeimo u Ismael Alua nħelsu fuq pleġġ fil-11 ta' Jannar 2017; billi l-proċedimenti legali fil-każ għadhom għaddejjin; billi, jekk jinsabu ħatja, jistgħu jingħataw sentenza ta' ħabs għal għomorhom; billi l-President Joko Widodo wiegħed il-bidla lin-nies ta' Papua, b'bidu bi "djalogu għal Papua aħjar", u impenja ruħu li jtemm l-użu ta' forza sproporzjonata u l-abbużi tad-drittijiet tal-bniedem; billi l-President żar Papua erba' darbiet mindu ġie elett fl-2014; billi reċentement ordna l-ħelsien ta' għadd kbir ta' detenuti minn Papua bħala ġest ta' paċifikazzjoni; billi l-Gvernatur ta' Jakarta, Basuki Tjahaja Purnama, magħruf aħjar bħala Ahok, għaddej minn proċess wara li xi gruppi reliġjużi akkużawh li insulta lill-Iżlam; billi minn Ottubru 2016 saru tliet dimostrazzjonijiet, organizzati minn koalizzjoni ta' gruppi Iżlamisti magħrufa bħala l-Moviment Nazzjonali għall-Ħarsien tal-Fatwa MUI (GNPF-MUI) u li tħaddan membri tal-Front Pembala Iżlam (FPI), bit-talba li Ahok jintbagħat il-ħabs; billi l-libertà tal-ħsieb, il-libertà tal-għaqda paċifika u tal-assoċjazzjoni, il-libertà tar-reliġjon, id-dritt tal-ħelsien minn arrest jew detenzjoni arbitrarja u d-dritt tal-ħelsien mit-tortura huma libertajiet u drittijiet fundamentali u inaljenabbli; billi l-Indoneżja ssuktat il-piena kapitali fl-2013, u wettqet l-eżekuzzjoni ta' għadd ta' priġunieri; wara li kkunsidra r-riżoluzzjoni 2301 (2016) tal-Kunsill tas-Sigurtà tan-NU li ġġedded il-mandat tal-Missjoni Multidimensjonali Integrata tan-Nazzjonijiet Uniti għall-Istabbilizzazzjoni fir-Repubblika Ċentru-Afrikana (MINUSCA) sal-15 ta' Novembru 2017, adottata mill-Kunsill tas-Sigurtà fis-7747 laqgħa tiegħu fis-26 ta' Lulju 2016, wara li kkunsidra r-rapport tan-NU dwar id-drittijiet tal-bniedem tal-14 ta' Diċembru 2016 u d-dikjarazzjoni mill-kelliem għas-Servizz Ewropew għall-Azzjoni Esterna tas-6 ta' Jannar 2017 dwar l-attakki fuq il-MINUSCA, wara li kkunsidra l-kopresidenza tal-Konferenza ta' Brussell għar-Repubblika Ċentru-Afrikana fis-17 ta' Novembru 2016 mill-Viċi President tal-Kummissjoni/Rappreżentant Għoli tal-Unjoni għall-Affarijiet Barranin u l-Politika ta' Sigurtà (VP/RGħ), Federica Mogherini, u l-President tar-Repubblika Ċentru-Afrikana, Faustin-Archange Touadéra, wara li kkunsidra t-tgħarrif tal-UE dwar ir-Repubblika Ċentru-Afrikana tal-21 ta' Ottubru 2016 mogħti mill-Eċċellenza Tagħha s-Sinjura Joanne Adamson, Deputat Kap tad-Delegazzjoni tal-Unjoni Ewropea għan-Nazzjonijiet Uniti, fid-Dipartiment tal-Operazzjonijiet għaż-Żamma tal-Paċi tan-Nazzjonijiet Uniti, wara li kkunsidra r-rapport tat-22 ta' Lulju 2016 mill-esperta indipendenti tan-NU maħtura mill-Kunsill tad-Drittijiet tal-Bniedem sabiex timmonitorja, tirrapporta u tagħti pariri dwar is-sitwazzjoni tad-drittijiet tal-bniedem fir-Repubblika Ċentru-Afrikana, kif ukoll id-dikjarazzjoni tagħha tas-16 ta' Novembru 2016 qabel il-laqgħa tad-donaturi fi Brussell, wara li kkunsidra l-konklużjonijiet tal-Kunsill dwar ir-Repubblika Ċentru-Afrikana tad-9 ta' Frar 2015, tal-20 ta' Lulju 2015 u tal-14 ta' Marzu 2016 u tad-19 ta' April 2016 dwar l-organizzazzjoni paċifika tal-elezzjonijiet fir-Repubblika Ċentru-Afrikana, wara li kkunsidra d-dikjarazzjoni tat-8 ta' Lulju 2016 mill-President tal-Konfigurazzjoni tar-Repubblika Ċentru-Afrikana tal-Kummissjoni għall-Konsolidazzjoni tal-Paċi (PBC) waqt is-sessjoni ta' tgħarrif tal-Kunsill tas-Sigurtà tan-NU dwar ir-Repubblika Ċentru-Afrikana, wara li kkunsidra l-Ftehim ta' Cotonou rivedut, wara li kkunsidra l-Istatut ta' Ruma tal-Qorti Kriminali Internazzjonali (QKI) tal-1998, ratifikat mir-Repubblika Ċentru-Afrikana fl-2001, wara li kkunsidra l-Protokoll Fakultattiv dwar l-Involviment tat-Tfal fil-Kunflitti Armati mehmuż mal-Konvenzjoni dwar id-Drittijiet tat-Tfal, li ġie ffirmat mir-Repubblika Ċentru-Afrikana, wara li kkunsidra r-rapport tal-Amnesty International tal-11 ta' Jannar 2017 intitolat "The long wait for justice: accountability in Central African Republic" ("L-istennija twila għall-ġustizzja: l-obbligu ta' rendikont fir-Repubblika Ċentru-Afrikana", wara li kkunsidra l-Artikoli 135(5) u 123(4) tar-Regoli ta' Proċedura tiegħu, billi, kif għadha ħierġa mill-kunflitt vjolenti bejn il-koalizzjoni tar-ribelli tas-Séléka u l-milizzji anti-Balaka, ir-Repubblika Ċentru-Afrikana għamlet progress impressjonanti mill-2013 'il hawn, bl-appoġġ tal-komunità internazzjonali, biex tikseb ordni kostituzzjonali stabbilita mill-ġdid bl-organizzazzjoni paċifika u b'suċċess tal-elezzjonijiet u biex tikkompleta t-transizzjoni politika; billi, minkejja l-progress politiku, ir-Repubblika Ċentru-Afrikana baqgħet maħkuma mill-instabilità u d-diżordni ċivili sporadiku, li ġew intensifikati bi ġlidiet vjolenti f'għadd ta' postijiet li wasslu għal spostamenti multipli tal-popolazzjoni fil-punent, fit-tramuntana u fil-lvant tal-pajjiż; billi n-nuqqas tal-libertajiet ċivili, l-inugwaljanza bejn is-sessi, ir-restrizzjonijiet fuq il-libertà tar-reliġjon jew tat-twemmin u t-tensjonijiet interkomunali għadhom ukoll għajn ta' tħassib serju dwar id-drittijiet tal-bniedem fir-Repubblika Ċentru-Afrikana; billi l-missjoni tan-NU għandha sa 10 750 membru tal-forzi taż-żamma tal-paċi fuq il-post fir-Repubblika Ċentru-Afrikana, iżda xi persuni ċivili jilmentaw li hija ma tagħmilx biżżejjed biex tipproteġihom kontra l-għexieren ta' gruppi armati; billi r-rapport tan-NU dwar id-drittijiet tal-bniedem tal-14 ta' Diċembru 2016 dwar il-qtil arbitrarju ikkwota l-vjolenza sesswali fir-Repubblika Ċentru-Afrikana; billi f'Diċembru 2016 il-missjoni tal-MINUSCA appoġġat djalogu ġdid bejn 11 mill-14-il grupp armat u l-gvern, bħala parti minn sforz kontinwu għad-diżarm tal-fazzjonijiet fir-Repubblika Ċentru-Afrikana; billi fl-4 ta' Jannar 2017, skont il-MINUSCA, il-membri tal-forzi taż-żamma tal-paċi tagħha li kienu fuq għassa kienu qed jerġgħu lura mill-belt ta' Koui meta ġew attakkati minn madwar 50 aggressur daqs 60 km (37 mil) fil-punent ta' Obo, u żewġ membri tal-forzi taż-żamma tal-paċi nqatlu minn ribelli mhux magħrufa, filwaqt li sar attakk simili wkoll fis-7 ta' Jannar 2017 fil-majjistral ta' Bokayi, li fih inqatel membru tal-forzi taż-żamma tal-paċi; billi r-rikostruzzjoni tas-settur tal-ġustizzja għadha fil-bidu tagħha u l-kapaċità tal-pulizija għadha estremament limitata, u dan, flimkien man-nuqqas totali ta' sistema ġudizzjarja li tiffunzjona, ifisser li ftit ittieħdet azzjoni biex jitwaqqfu jew jiġu indirizzat l-abbużi tad-drittijiet tal-bniedem u biex l-awturi ta' dawn ir-reati jitressqu quddiem il-ġustizzja; billi, skont l-Amnesty International, in-nuqqas ta' ġustizzja fir-Repubblika Ċentru-Afrikana huwa tant gravi li xi vittmi huma mġiegħla jgħixu l-ħajja tagħhom ta' kuljum spalla ma' spalla mal-aggressuri tagħhom, peress li mijiet ħarbu f'evażjonijiet mill-ħabs fuq skala kbira waqt li ħafna minn dawk li huma akkużati bl-agħar delitti qatt ma ġew arrestati; billi minn 35 ħabs 8 biss qed jiffunzjonaw, u huma ftit biss il-qrati li joperaw barra mill-belt kapitali, Bangui; billi minn Awwissu 2016 'il hawn kien hemm żieda allarmanti fl-għadd ta' każijiet ta' abbuż tad-drittijiet tal-bniedem u ta' ksur tad-dritt umanitarju internazzjonali mwettqa minn fazzjonijiet differenti tal-ex-Séléka, l-anti-Balaka u l-affiljati tagħhom li ġiet irreġistrata fir-Repubblika Ċentru-Afrikana, u r-riżultati huma mill-inqas 100 każ ta' qtil, spostament furzat tal-popolazzjoni ċivili u l-qerda ta' proprjetà; billi l-organizzazzjonijiet tad-drittijiet irrappurtaw ġlied serju fir-Repubblika Ċentru-Afrikana lejn tmiem Novembru 2016 bejn żewġ gruppi tas-Séléka, li ħalla mill-inqas 14-il persuna ċivili mejta u 76 midruba; billi, skont Vladimir Monteiro, il-kelliem tal-MINUSCA f'Bangui, attakki bħal dawn ma jitwettqux biss fuq il-membri tal-forzi taż-żamma tal-paċi tan-NU, iżda jimmiraw ukoll għall-atturi umanitarji u għall-popolazzjoni ċivili; billi bejn t-28 u t-30 ta' Novembru 2016 mietu mill-inqas 115-il ruħ bħala riżultat ta' ġlidiet li faqqgħu bejn żewġ gruppi (it-tnejn li huma fazzjonijiet tas-Séléka – il-Front Popolari għar-Rinaxximent tar-Repubblika Ċentru-Afrikana (Front Populaire pour la Renaissance de Centrafrique, FPRC), u l-Unjoni għall-Paċi fir-Repubblika Ċentru-Afrikana (l'Union pour la Paix en Centrafrique (UPC)) fuq il-kontroll tat-toroq li jwasslu għall-minjieri tad-djamanti madwar Kalaga, belt li tinsab 45 km bogħod minn Bria, fejn iż-żewġ fazzjonijiet jiġbru "taxxi għall-użu tat-toroq", speċjalment fiż-żoni tal-minjieri u fuq ir-rotot ta' migrazzjoni għar-rgħajja Peuhl (Fulani); billi f'Mejju 2016 il-Ħames Kumitat tan-NU adotta riżoluzzjoni trasversali dwar iż-żamma tal-paċi li laqgħet id-determinazzjoni tas-Segretarju Ġenerali li tiġi implimentata bis-sħiħ il-politika ta' tolleranza żero, affermat mill-ġdid il-ħtieġa ta' koordinazzjoni msaħħa għall-appoġġ lill-vittmi, u espandiet il-politika tan-NU ta' trasparenza fir-rigward ta' allegazzjonijiet ta' sfruttament u abbuż sesswali (SAS); billi fis-17 ta' Novembru 2016, il-VP/RGħ, Federica Mogherini, u l-President tar-Repubblika Ċentru-Afrikana, Faustin-Archange Touadéra, immobilizzaw lill-komunità internazzjonali bil-għan li jiġġeneraw appoġġ politiku u impenji konkreti ħalli jappoġġjaw l-aġenda ambizzjuża tal-awtoritajiet tar-Repubblika Ċentru-Afrikana biex jiksbu l-paċi, is-sigurtà u r-rikonċiljazzjoni fil-pajjiż kollu, kif ukoll biex jippromwovu l-iżvilupp u l-irkupru ekonomiku; billi, skont in-NU, kważi nofs il-popolazzjoni tar-Repubblika Ċentru-Afrikana qed tiffaċċja nuqqas ta' sigurtà alimentari u teħtieġ għajnuna umanitarja; billi 40 % tat-tfal ta' taħt it-tliet snin huma nieqsa mill-ikel sustanzjuż b'mod kroniku u wieħed/waħda minn kull ħamest itfal imutu qabel jagħlqu l-ħames snin; billi huwa stmat li din is-sena 2,2 miljun ruħ se jkunu jeħtieġu għajnuna umanitarja, inklużi 1,1 miljun tifel u tifla; billi fi tmiem l-2016, huwa stmat li madwar 420 000 persuna ġew spostati internament u 453 000 oħra fittxew rifuġju fil-pajjiżi ġirien; billi f'dawn l-aħħar tliet snin l-Unjoni Ewropea kienet l-akbar donatur ta' assistenza lir-Repubblika Ċentru-Afrikana, billi impenjat aktar minn EUR 500 miljun għal dan il-pajjiż; billi f'dak li għandu x'jaqsam ma' għajnuna umanitarja, il-Kummissjoni weħidha pprovdiet EUR 124 miljun (minbarra EUR 30 miljun għar-rifuġjati Ċentru-Afrikani fil-pajjiżi ġirien) minn Diċembru 2013 'il hawn; billi fil-konferenza tad-donaturi fi Brussell fis-17 ta' Novembru 2016, l-UE ħabbret EUR 409 miljun addizzjonali f'finanzjament biex tindirizza l-ħtiġijiet ta' rikostruzzjoni, ta' konsolidazzjoni tal-paċi u umanitarji fir-Repubblika Ċentru-Afrikana; billi l-Lord's Resistance Army (LRA) żiedet l-attività tagħha madwar ir-Repubblika Ċentru-Afrikana tal-Lvant, fejn qed tixtered lil hinn mill-minjieri, b'attakki li involvew s-sakkeġġ, id-deprivazzjoni arbitrarja tal-libertà, il-qerda u l-konfiska ta' proprjetà li jolqtu lill-persuni ċivili, u l-ħtif ta' persuni; billi skont dawk li qed isegwu l-kriżi tal-LRA, minn Jannar 2016 'il hawn, jingħad li 344 ruħ, inklużi aktar minn 60 tifel u tifla, ġew maħtufa mil-LRA, filwaqt li eluf ta' ċivili wkoll ġew spostati fiż-żoni fejn qed topera; billi, fil-15 ta' Lulju 2014, l-UE stabbilixxiet l-ewwel Fond Fiduċjarju multidonatur tal-UE, imsejjaħ Bêkou u ddedikat lir-Repubblika Ċentru-Afrikana, ħaġa li tikkontribwixxi għall-istabbilizzazzjoni u r-rikostruzzjoni tal-pajjiż; billi s-sitwazzjoni ġenerali tas-sigurtà tjiebet mill-2013 'l hawn, b'mod partikolari f'Bangui, iżda għadha fraġli, u matul dawn l-aħħar xhur reġa' żdied l-għadd ta' episodji fejn faqqgħet il-vjolenza; billi delitti bħall-qtil, it-tortura, il-vjolenza sesswali, is-serq, il-ħtif, il-qerda tal-proprjetà kif ukoll il-kummerċ u l-pussess illegali tal-armi għadhom qed jitwettqu fil-pajjiż kollu; billi minħabba restrizzjonijiet tal-finanzjament, il-Programm Dinji tal-Ikel ħabbar li kien se jeħtieġlu jagħmel tnaqqis addizzjonali fl-ammont ta' ikel li jista' jipprovdi, u li sa Frar 2017, id-distribuzzjoni tal-ikel jaf tiġi sospiża għalkollox; billi l-kummerċ u l-estrazzjoni illeċiti tad-djamanti u tal-injam qed ikebbsu l-kunflitt billi jikkontribwixxu għall-finanzjament tal-gruppi armati; billi l-OIF (l-organizzazzjoni nazzjonali tal-Frankofonija ilha taħdem kontinwament mill-2003 biex issaħħaħ id-demokrazija, l-istat tad-dritt u l-paċi fir-Repubblika Ċentru-Afrikana, u qed tkompli taħdem fil-kuntest attwali ta' rikostruzzjoni ta' wara l-kriżi; billi l-ħidma tal-OIF hija kruċjali fit-tisħiħ tal-kapaċitajiet tal-istituzzjonijiet Ċentru-Afrikani, billi tipprovdi appoġġ tekniku għall-implimentazzjoni tal-Qorti Kriminali Speċjali, tappoġġa l-istabbiliment ta' Kummissjoni Nazzjonali dwar id-Drittijiet tal-Bniedem, tappoġġa t-tisħiħ tal-qafas amministrattiv u legali għall-elezzjonijiet, tipprovdi appoġġ tekniku għall-implimentazzjoni tal-programmi tad-diżarm, id-demobilizzazzjoni u r-riintegrazzjoni u r-riforma tas-settur tas-sigurtà (DDR-SSR), u tipprovdi appoġġ tekniku għal-Qorti Kriminali Speċjali permezz tal-mobilizzazzjoni ta' maġistrati Frankofoni; wara li kkunsidra l-Ftehim ta' Cotonou rivedut, b'mod partikolari l-Artikolu 96 tiegħu, wara li kkunsidra r-riżoluzzjoni tal-Assemblea Parlamentari Konġunta AKP-UE tad-9 ta' Diċembru 2015 dwar is-sitwazzjoni fil-Burundi, wara li kkunsidra l-Ftehim ta' Arusha għall-Paċi u r-Rikonċiljazzjoni fil-Burundi tat-28 ta' Awissu 200028 ta' Awissu 2000, wara li kkunsidra l-Kostituzzjoni tal-Burundi, b'mod partikolari l-Artikolu 96 tagħha, wara li kkunsidra l-Karta Afrikana tad-Demokrazija, l-Elezzjonijiet u l-Governanza, wara li kkunsidra l-Karta Afrikana għad-Drittijiet tal-Bniedem u tal-Popli, wara li kkunsidra d-Dikjarazzjoni Universali tad-Drittijiet tal-Bniedem, wara li kkunsidra d-dikjarazzjoni tal-21 ta' Ottubru 2016 mill-Viċi President tal-Kummissjoni / Rappreżentant Għoli tal-Unjoni għall-Affarijiet Barranin u l-Politika ta' Sigurtà (VP/RGħ) f'isem l-Unjoni Ewropea dwar l-Afrika t'Isfel u l-Burundi u l-Qorti Kriminali Internazzjonali (QKI), wara li kkunsidra r-riżoluzzjoni tal-4 ta' Novembru 2016 tal-Kummissjoni Afrikana dwar id-Drittijiet tal-Bniedem u tal-Popli dwar is-sitwazzjoni tad-drittijiet tal-bniedem fir-Repubblika tal-Burundi, wara li kkunsidra r-rapport tal-20 ta' Settembru 2016 tal-Investigazzjoni Indipendenti tan-Nazzjonijiet Uniti dwar il-Burundi (UNIIB) stabbilit f'konformità mar-riżoluzzjoni S-24/1 tal-Kunsill tad-Drittijiet tal-Bniedem, wara li kkunsidra r-rapport tas-17 ta' Ġunju 2016 tal-Kummissarju Għoli tan-NU għad-Drittijiet tal-Bniedem dwar is-sitwazzjoni tad-drittijiet tal-bniedem fil-Burundi, wara li kkunsidra r-riżoluzzjoni adottata mill-Kunsill tad-Drittijiet tal-Bniedem tan-Nazzjonijiet Uniti fit-30 ta' Settembru 2016 dwar is-sitwazzjoni tad-drittijiet tal-bniedem fil-Burundi, wara li kkunsidra r-rapport tas-17 ta' Mejju 2016 tad-Delegazzjoni tal-Kummissjoni Afrikana dwar id-Drittijiet tal-Bniedem u tal-Popli dwar il-missjoni ta' ġbir ta' informazzjoni fil-Burundi li seħħet mis-7 sat-13 ta' Diċembru 2015, wara li kkunsidra d-dikjarazzjoni tas-6 ta' Jannar 2017 mill-kelliem tas-SEAE dwar il-projbizzjoni ta' Ligue Iteka fil-Burundi, wara li kkunsidra l-Artikoli 135(5) u 123(4) tar-Regoli ta' Proċedura tiegħu, billi l-Burundi ilu għaddej minn kriżi drammatika ta' natura politika, soċjali u ekonomika minn mindu l-president tiegħu, Pierre Nkurunziza, iddeċieda, bi ksur tal-Ftehim ta' Arusha u tal-kostituzzjoni tal-pajjiż, li jikkontesta għat-tielet mandat presidenzjali f'April 2015; billi l-President Nkurunziza reċentement għamel dikjarazzjonijiet li fihom ma eskludiex il-possibbiltà li jirrevedi l-Kostituzzjoni tal-Burundi bil-ħsieb li, eventwalment, din tippermettilu jikkontesta għar-raba' mandat mill-2020 'il quddiem; billi l-Burundi nnotifika lill-QKI illi rtira mill-Istatut ta' Ruma u mill-QKI fid-19 ta' Ottubru 2016 wara d-deċiżjoni tal-QKI li tagħti bidu għal investigazzjoni preliminari dwar il-vjolenza u l-abbużi tad-drittijiet tal-bniedem fil-pajjiż; billi fil-15 ta' Novembru 2016 Ligue Iteka ppubblikat rapport imfassal flimkien mal-Federazzjoni Internazzjonali għad-Drittijiet tal-Bniedem (FIDH) bit-titolu "Ir-repressjoni u d-dinamika ta' ġenoċidju fil-Burundi", wara investigazzjoni ta' sentejn fil-pajjiż, li pprovda aġġornament dwar ir-repressjoni u l-ksur massiv tad-drittijiet tal-bniedem min-naħa tal-gvern; billi, ftit ġimgħat wara, Ligue Iteka ppubblikat ukoll diversi rapporti investigattivi dwar l-aktar delitti serji mwettqa mill-forzi tal-gvern fil-Burundi: qtil, ħtif, għajbien furzat, tortura, stupru u detenzjonijiet fuq skala kbira; billi dawn id-delitti ssuktaw b'impunità assoluta; billi sa Ottubru 2016 ħames organizzazzjonijiet oħra li joperaw fil-qasam tal-drittijiet tal-bniedem kienu diġà ġew ipprojbiti: il-Forum pour le renforcement de la société civile (FORSC), il-Forum pour la conscience et le développement (FOCODE), l-Action chrétienne pour l'abolition de la torture (ACAT), l-Association burundaise pour la protection des droits humains et des personnes détenues (APRODH) u r-Réseau des citoyens probes (RCP); billi f'Novembru 2016 l-FIDH irrappurtat aktar minn 1 000 każ ta' mewt, 8 000 każ ta' persuni arrestati għal raġunijiet politiċi, minn 300 sa 800 każ ta' persuni neqsin, mijiet ta' każijiet ta' tortura, mijiet ta' nisa li sfaw vittmi tal-vjolenza sesswali, eluf ta' arresti arbitrarji, aktar minn 310 000 ruħ li spiċċaw rifuġjati f'pajjiżi ġirien u 61 000 każ ta' persuni spustjati internament; billi s-sitwazzjoni tas-sigurtà fil-Burundi toħloq riskji għall-istabbiltà tar-reġjun kollu kemm hu; billi l-gvern kompla jżid ir-repressjoni kontra l-midja u l-gazzetti indipendenti, filwaqt li l-ġurnalisti qed iħabbtu wiċċhom ma' għajbien furzat, theddid u attakki fiżiċi, jew fastidju ġudizzjarju; billi l-istazzjonijiet tar-radju indipendenti kollha ġew sospiżi; billi Reporters sans frontières tikklassifika l-Burundi fil-156 post minn 180 fl-Indiċi Dinji tal-Libertà tal-Istampa tagħha tal-2016; billi f'Marzu 2016 l-UE għalqet il-konsultazzjonijiet skont l-Artikolu 96 tal-Ftehim ta' Cotonou u ssospendiet l-appoġġ finanzjarju dirett lill-amministrazzjoni Burundjana, wara li waslet għall-konklużjoni li l-impenji proposti mill-gvern rigward id-drittijiet tal-bniedem, il-prinċipji demokratiċi u l-istat tad-dritt ma kinux sodisfaċenti; billi s-sistema ġudizzjarja fil-Burundi hija profondament korrotta u, minkejja li mijiet ta' nies sfaw maqtula u ttorturati minn mindu bdiet il-kriżi, ħafna minnhom min-naħa tal-pulizija u s-servizzi tal-intelligence, ftit li xejn tressqu quddiem il-ġustizzja; billi hemm biżgħat ta' "etniċizzazzjoni" tal-kriżi min-naħa tal-gvern, u billi t-tendenza li l-uffiċjali tal-Istat jużaw retorika li tifred qed issir komuni, kif semmew ukoll l-uffiċjali tan-NU; billi, skont ċerti rapporti, membri żgħażagħ tal-partit fil-gvern, l-Imbonerakure, qed jarrestaw lir-residenti, isawtuhom u jisirqulhom ġidhom, u qed jużaw ukoll l-istupru bħala arma; billi qed jiffokaw l-attakki tagħhom fuq il-membri tal-oppożizzjoni, speċjalment il-membri tal-Forzi Nazzjonali għall-Liberazzjoni (FNL); billi għexieren ta' membri tal-oppożizzjoni u ta' persuni meqjusa bħala avversarji sfaw maqtula, arrestati, imsawta u ttorturati f'dawn l-aħħar xhur; billi fid-29 ta' Settembru 2016, il-Kunsill ġedded il-miżuri restrittivi tal-UE kontra l-Burundi u estendiehom sal-31 ta' Ottubru 2017; billi dawn il-miżuri jikkonsistu fi projbizzjoni fuq l-ivvjaġġar u ffriżar tal-assi fil-konfront ta' individwi partikolari li l-attivitajiet tagħhom tqiesu li qed idgħajfu d-demokrazija jew ifixklu l-ħidma favur soluzzjoni politika għall-kriżi fil-Burundi; billi l-isforzi ta' medjazzjoni għadhom għaddejjin, bl-appoġġ sħiħ tal-Unjoni Afrikana, il-Komunità tal-Afrika tal-Lvant, l-UE u n-NU, bil-għan li jippromwovu d-djalogu inter-Burundjan ħalli tinstab soluzzjoni kunsenswali u paċifika għall-kriżi fil-Burundi; wara li kkunsidra l-White Paper tal-Kummissjoni bl-isem "Pjan direzzjonali għal Żona Unika Ewropea tat-Trasport – Lejn sistema tat-trasport kompetittiva u li tuża r-riżorsi b'mod effiċjenti" (COM(2011)0144), wara li kkunsidra l-komunikazzjoni tal-Kummissjoni bit-titolu "L-aċċelerazzjoni tat-tranżizzjoni tal-Ewropa lejn ekonomija b'livell baxx ta' karbonju" (COM(2016)0500), wara li kkunsidra l-komunikazzjoni tal-Kummissjoni dwar "Strateġija Ewropea għal mobbiltà b'emissjonijiet baxxi" (COM(2016)0501), wara li kkunsidra l-komunikazzjoni tal-Kummissjoni bit-titolu "It-tisħiħ tal-Investiment Ewropew għall-impjiegi u t-tkabbir: lejn it-tieni fażi tal-Fond Ewropew għall-Investimenti Strateġiċi u Pjan Ġdid ta' Investiment Estern għall-Ewropa' COM(2016)0581, wara li kkunsidra l-Komunikazzjoni tal-Kummissjoni tas-16 ta' Frar 2016 bit-titolu "Strateġija tal-UE għall-gass naturali likwifikat u l-ħażna tal-gass" (COM(2016)0049), wara li kkunsidra l-Pjanijiet ta' Ħidma tal-Kurituri, imfassla mill-Koordinaturi Ewropej tat-TEN-T, wara li kkunsidra l-Artikolu 52 tar-Regoli ta' Proċedura tiegħu, wara li kkunsidra r-rapport tal-Kumitat għat-Trasport u t-Turiżmu u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0384/2016), billi trasport u loġistika effiċjenti u moderni huma essenzjali għall-funzjonament effettiv tas-suq intern tal-UE u huma importanti biex jiġu żgurati l-kompetittività, il-ħolqien ta' negozji u opportunitajiet ta' impjieg ġodda, il-protezzjoni tal-ambjent u l-mitigazzjoni tat-tibdil fil-klima billi jitnaqqsu l-emissjonijiet tad-diossidu tal-karbonju fit-trasport; billi t-tielet għan tal-White Paper tal-Kummissjoni dwar it-trasport jimmira li sal-2030 jitressaq 30 % tat-trasport tal-merkanzija fuq it-triq fuq aktar minn 300 km lejn modi aktar sostenibbli, bħat-trasport bil-ferrovija jew fuq l-ilma, u aktar minn 50 % sal-2050, u jirrikjedi wkoll l-iżvilupp ta' infrastruttura xierqa; billi l-politika Ewropea dwar it-Trasport u t-TEN-T jistgħu jagħtu kontribut importanti biex jintlaħqu l-miri klimatiċi tal-Unjoni u l-objettivi tal-Ftehim ta' Pariġi tal-COP 21; filwaqt li politika ta' loġistika tal-UE li tħares 'il quddiem għandha tistinka biex tgħin is-settur tal-loġistika jżomm il-kompetittività globali u l-kontribut tiegħu għat-tkabbir tal-ekonomija tal-UE fid-dawl tat-tendenzi ekonomiċi, soċjali u teknoloġiċi u r-rabtiet kummerċjali madwar id-dinja; billi l-politika dwar it-TEN-T għandha l-għan li tippermetti trasport effiċjenti, intelliġenti u sostenibbli, u billi loġistika orjentata lejn il-futur u soluzzjonijiet tat-trasport multimodali jitolbu b'mod partikolari għall-kooperazzjoni transettorjali; billi rabtiet ta' trasport multimodali bejn portijiet, ajruporti, pjattaformi multimodali u l-kurituri tat-TEN-T ewlenin u taqsimiet oħra għandhom jingħataw prijorità biex imexxu 'l quddiem l-ekonomija tal-UE u l-ħolqien tal-impjiegi; billi tal-kurituri tat-TEN-T ewlenin jistimulaw sinerġiji permezz ta' enfasi msaħħa fuq terminals u nodi urbani kif ukoll permezz tal-integrazzjoni ta' sistemi ta' trasport li jużaw fjuwils nodfa u intelliġenti, u billi l-funzjoni ta' aċċess tal-komplementarjetà tan-netwerk komprensiv hija wkoll vitali; billi għad hemm differenzi konsiderevoli bejn l-Istati Membri fil-livelli ta' effiċjenza u effettività tat-trasport, peress li dawn jirriflettu s-saħħa ekonomika tagħhom, ir-rwol tal-industrija fil-pajjiżi, u l-kundizzjonijiet ġeografiċi, il-kwalità tal-infrastruttura u d-densità tal-popolazzjoni tagħhom; billi d-droni tat-trasport jippreżentaw possibilitajiet ġodda għat-trasport tal-merkanzija fil-katina loġistika, iżda billi, sabiex jilħqu l-potenzjal tagħhom, jenħtieġu bażi legali armonizzata u koordinazzjoni bla xkiel ma' mezzi tradizzjonali ta' trasport biex tiġi garantita l-kompetittività Ewropea fil-futur; billi l-livell attwali ta' implimentazzjoni tal-kurituri ta' prijorità miftiehma fin-netwerk Ewropew tat-trasport jistgħu jkunu ta' benefiċċju konsiderevoli għall-ekonomiji tal-pajjiżi li ġew affettwati ħafna mill-kriżi ekonomika; billi fit-trasport tal-merkanzija ġew identifikati problemi konnessi ma' vultaġġi differenti fil-konnessjonijiet transfruntiera; billi r-Regolament tat-trasport attwalment huwa marbut mal-mod ta' trasport u jaqa' taħt il-kompetenza ta' diversi korpi internazzjonali (pereżempju l-Organizzazzjoni Marittima Internazzjonali (OMI) u l-Organizzazzjoni tal-Avjazzjoni Ċivili Internazzjonali (ICAO)); filwaqt li jittieħed kont tal-politika tal-infrastruttura l-ġdida tat-TEN-T, bl-għan li jitnaqqsu ulterjorment l-ostakoli regolatorji, operazzjonali u tekniċi, iddisinjata biex ikun żgurat l-aqwa użu tar-riżorsi, u immirata lejn l-applikazzjoni u l-implimentazzjoni ta' teknoloġiji ġodda u soluzzjonijiet innovattivi li se jsaħħu l-prestazzjoni tas-settur u jħaffu l-bidla lejn sistema ta' trasport sigura u b'livell baxx ta' karbonju, bl-għan li jiżdiedu l-konnettività u l-iżvilupp tal-infrastruttura f'żoni fejn huma nieqsa; tippromwovi u tappoġġja l-industrija tal-provvista ferrovjarja Ewropea kif ukoll tagħti spinta lil politika Ewropea ta' riindustrijalizzazzjoni ferrovjarja, bil-perspettiva vantaġġjuża li l-loġistika tal-UE ssir aktar sostenibbli u li tinkiseb pożizzjoni ta' kompetizzjoni mtejba għall-prodotti ferrovjarji fis-suq globali, filwaqt li jitqiesu mill-bidu d-drones bħala mezz ta' trasport futur, li tippromwovi l-iżvilupp kontinwu ta' riċerka akkademika u edukazzjoni fil-qasam tat-trasport u l-loġistika, u li tippreżenta studju xjentifiku indipendenti li jagħti dettalji dwar sa liema punt il-merkanzija bit-triq tista' tiġi trasferita lejn it-trasport ferrovjarju u l-passaġġi navigabbli tal-ilma interni sal-2030 u sal-2050, l-ispejjeż assoċjati ma' dan, u l-punt sa liema danni ambjentali bħat-tniġġis mill-istorbju u tal-arja jistgħu jiġu evitati, wara li kkunsidra t-Trattat dwar l-Unjoni Ewropea (TUE), it-Trattat dwar il-Funzjonament tal-Unjoni Ewropea (TFUE) u l-Karta tad-Drittijiet Fundamentali tal-Unjoni Ewropea, wara li kkunsidra l-Artikolu 9 tat-TFUE, li jeħtieġ lill-UE tippromwovi livell għoli ta' impjieg, tiżgura protezzjoni soċjali adegwata, tiġġieled kontra l-esklużjoni soċjali u tiżgura livell għoli ta' edukazzjoni, taħriġ u protezzjoni tas-saħħa tal-bniedem, wara li kkunsidra l-Artikoli 151-156 tat-TFUE, wara li kkunsidra d-Dikjarazzjoni tad-9 ta' Mejju 1950, li sejħet għall-"ugwalizzazzjoni u t-titjib tal-kundizzjonijiet tal-għajxien tal-ħaddiema", wara li kkunsidra l-Karta Soċjali Ewropea, il-Protokoll Addizzjonali tagħha u l-verżjoni riveduta tiegħu, li daħal fis-seħħ fl-1 ta' Lulju 1999, b'mod partikolari l-Parti I, il-Parti II, kif ukoll l-Artikoli 2, 4, 16 u 27 ta' dan tal-aħħar, dwar id-dritt tal-ħaddiema b'responsabbiltajiet tal-familja għal opportunitajiet indaqs u trattament ugwali, wara li kkunsidra l-Konvenzjoni Ewropea dwar id-Drittijiet tal-Bniedem, wara li kkunsidra l-Konvenzjoni tan-NU dwar id-Drittijiet ta' Persuni b'Diżabilità, irratifikata mill-UE fl-2010, wara li kkunsidra l-Konvenzjoni tan-NU dwar id-Drittijiet tat-Tfal, li daħlet fis-seħħ fl-1990, wara li kkunsidra l-Karta Komunitarja tad-Drittijiet Soċjali Fundamentali tal-Ħaddiema, adottata fid-9 ta' Diċembru 1989, wara li kkunsidra l-Għanijiet ta' Żvilupp Sostenibbli għall-2030, li ġew adottati min-NU fl-2015 u li japplikaw għad-dinja kollha inkluż l-UE, wara li kkunsidra l-konvenzjonijiet u r-rakkomandazzjonijiet tal-Organizzazzjoni Internazzjonali tax-Xogħol (ILO), wara li kkunsidra l-Kodiċi Ewropew tas-Sigurtà Soċjali tal-Kunsill tal-Ewropa u l-Protokoll tiegħu, strument Ewropew ewlieni minimu ta' armonizzazzjoni għas-sistemi tas-sigurtà soċjali, li jipprovdi standards minimi u li jippermetti lill-partijiet kontraenti jaqbżu dawn l-istandards, wara li kkunsidra r-rapport tal-Espert Indipendenti tan-NU dwar it-tgawdija tad-drittijiet tal-bniedem kollha minn persuni anzjani, wara li kkunsidra l-leġiżlazzjoni eżistenti tal-UE, il-mekkaniżmi ta' koordinazzjoni tal-politika u l-istrumenti finanzjarji fl-oqsma tal-impjiegi, il-politika soċjali, il-politika ekonomika u monetarja, is-suq intern, il-moviment liberu ta' merkanzija, persuni, servizzi u kapital, il-Fond Soċjali Ewropew u l-koeżjoni ekonomika, soċjali u territorjali, wara li kkunsidra l-konklużjonijiet tal-Kunsill Ewropew tal-25-26 ta' Marzu 2010 u tas-17 ta' Ġunju 2010, u l-komunikazzjoni tal-Kummissjoni tat-3 ta' Marzu 2010 bit-titolu "Ewropa 2020: Strateġija għal tkabbir intelliġenti, sostenibbli u inklużiv" (COM(2010)2020), wara li kkunsidra r-rakkomandazzjonijiet tal-Kunsill u l-konklużjonijiet tal-integrazzjoni tar-Rom, wara li kkunsidra l-konklużjonijiet tal-Kunsill tas-7 ta' Diċembru 2015 dwar "Il-promozzjoni tal-ekonomija soċjali bħala mutur ewlieni ta' żvilupp ekonomiku u soċjali fl-Ewropa", wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill li temenda d-Direttiva dwar il-Leave tal-Maternità (COM(2008)0637), wara li kkunsidra l-linji gwida politiċi għall-Kummissjoni Ewropea, bit-titolu "Bidu ġdid għall-Ewropa: L-Aġenda tiegħi għall-Impjiegi, it-Tkabbir, il-Ġustizzja u t-Tibdil Demokratiku" u ppreżentati minn Jean-Claude Juncker fil-15 ta' Lulju 2014, wara li kkunsidra r-rapport dwar it-tlestija tal-unjoni ekonomika u monetarja tal-Ewropa ("ir-Rapport tal-Ħames Presidenti") tat-22 ta' Ġunju 2015, wara li kkunsidra l-komunikazzjoni tal-Kummissjoni tat-8 ta' Marzu 2016 dwar it-tnedija ta' konsultazzjoni dwar Pilastru Ewropew tad-Drittijiet Soċjali (COM(2016)0127) u l-annessi tagħha, wara li kkunsidra l-komunikazzjoni tal-Kummissjoni tat-2 ta' Ġunju 2016 bit-titolu "Aġenda Ewropea għall-ekonomija kollaborattiva" (COM(2016)0356), wara li kkunsidra l-komunikazzjonijiet tal-Kummissjoni dwar l-integrazzjoni tar-Rom (COM(2010)0133, COM(2011)0173, COM(2012)0226, COM(2013)0454, COM(2015)0299, COM(2016)0424), wara li kkunsidra l-komunikazzjoni tal-Kummissjoni tal-4 ta' Ottubru 2016 dwar il-Garanzija għaż-Żgħażagħ u l-Inizjattiva favur l-Impjieg taż-Żgħażagħ tliet snin wara (COM(2016)0646), wara li kkunsidra r-rapport tal-Kummissjoni tal-21 ta' Marzu 2014 dwar l-applikazzjoni tad-Direttiva 2008/104/KE dwar xogħol temporanju permezz ta' aġenzija (COM(2014)0176), wara li kkunsidra l-Impenn Strateġiku għall-Ugwaljanza bejn is-Sessi għall-2016-2019 tal-Kummissjoni Ewropea, wara li kkunsidra l-Patt Ewropew għall-Ugwaljanza bejn is-Sessi (2011-2020), wara li kkunsidra d-Dizzjunarju Ewropew dwar ir-Relazzjonijiet Industrijali tal-Eurofound, wara li kkunsidra r-rapport tal-Eurofound tal-2014 dwar "Pay in Europe in the 21st century" ("Ħallas fl-Ewropa fis-seklu 21"), wara li kkunsidra r-rapport tal-Eurofound tal-2016 dwar "Access to healthcare in time of crisis" ("Aċċess għall-kura tas-saħħa fi żminijiet ta' kriżi"), wara li kkunsidra r-rapport tal-Eurofound tal-2015 dwar "Access to social benefits: reducing non-take-up" ("Aċċess għall-benefiċċji soċjali: jitnaqqas l-użu tas-sussidji"), wara li kkunsidra r-rapport tal-Eurofound tal-2015 dwar "New forms of employment" ("Forom ġodda ta' impjieg"), wara li kkunsidra r-rapport tal-Eurofound tal-2015 dwar "Inadequate housing in Europe: Costs and consequences" ("Akkomodazzjoni inadegwata fl-Ewropa: Spejjeż u konsegwenzi"), wara li kkunsidra r-rapport ġenerali li jmiss dwar is-Sitt Stħarriġ Ewropew dwar il-Kundizzjonijiet tax-Xogħol tal-Eurofound 2016, wara li kkunsidra l-istudju tal-ILO tal-2016 dwar "Building a social pillar for European convergence" ("Il-bini ta' pilastru soċjali għall-konverġenza Ewropea"), wara li kkunsidra x-xogħol imwettaq mill-Aġenzija tal-Unjoni Ewropea għad-Drittijiet Fundamentali (FRA), u b'mod partikolari l-istħarriġ tagħha dwar il-migranti u l-minoranzi u r-rapporti dwar l-isfruttament sever tal-ħaddiema, is-sistemi għall-protezzjoni tat-tfal u d-dritt għal għajxien indipendenti għall-persuni b'diżabilità, wara li kkunsidra s-sentenza tal-Qorti tal-Ġustizzja fil-Kawża C-266/14 tal-10 ta' Settembru 2015 dwar l-organizzazzjoni tal-ħin tax-xogħol għall-ħaddiema mingħajr post tax-xogħol fiss jew abitwali, wara li kkunsidra s-sentenza tal-Qorti tal-Ġustizzja fil-Kawżi Magħquda C 8/15 P sa C 10/15 P (Ledra Advertising et al) tal-20 ta' Settembru 2016, li ssaħħaħ id-drittijiet fundamentali taċ-ċittadini vis-à-vis il-Kummissjoni u l-Bank Ċentrali Ewropew b'rabta mal-adozzjoni ta' Memoranda ta' Ftehim f'isem il-MES, wara li kkunsidra l-analiżi konġunta mis-sħab soċjali Ewropej, il-BusinessEurope, iċ-CEEP, il-KETU u l-UEAPME ta' Ottubru 2007 bit-titolu "Key challenges facing European labour markets" ("L-isfidi ewlenin li qed jiffaċċjaw is-swieq tax-xogħol Ewropej") u ta' Lulju 2015 "In-depth employment analysis by the European social partners" ("Analiżi fil-fond tal-impjiegi mis-sħab soċjali Ewropej"), wara li kkunsidra l-opinjoni konġunta tal-Kumitat għall-Impjiegi u l-Kumitat għall-Protezzjoni Soċjali dwar il-Pilastru Ewropew tad-Drittijiet Soċjali, approvata mill-Kunsill fit-13 ta' Ottubru 2016, wara li kkunsidra l-Artikolu 52 tar-Regoli ta' Proċedura tiegħu, wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A8-0391/2016), billi l-UE trid tirreaġixxi malajr u viżibilment għaż-żieda li hemm fil-frustrazzjoni u fit-tħassib fost ħafna nies dwar il-prospetti tal-ħajja inċerti, il-qgħad, l-inugwaljanzi dejjem jikbru u n-nuqqas ta' opportunitajiet, b'mod partikolari għaż-żgħażagħ; billi l-konsultazzjoni pubblika dwar il-Pilastru Ewropew tad-Drittijiet Soċjali mwettqa mill-Kummissjoni sa Diċembru 2016, żviluppat f'riflessjoni bir-reqqa dwar l-acquis soċjali eżistenti u diskussjoni wiesgħa fost is-sħab soċjali, il-gvernijiet nazzjonali u l-parlamenti, is-soċjetà ċivili u l-istituzzjonijiet tal-UE dwar il-futur u l-istruttura ta' mudell soċjali Ewropew għall-futur; billi dan id-dibattitu jista' jgħin biex jiġbed l-attenzjoni lejn il-valuri bażiċi tal-UE u l-fatt li l-Ewropa għandha, f'paragun mad-dinja kollha, standards tax-xogħol u soċjali u sistemi ta' protezzjoni soċjali pjuttost avvanzati; billi d-dibattitu dwar il-Pilastru Ewropew tad-Drittijiet Soċjali u l-passi meħtieġa li għandhom jittieħdu b'segwitu għalih jista' wkoll jgħin biex il-proġett Ewropew jitpoġġa fuq pedamenti iktar b'saħħithom u jtejjeb is-sens ta' sjieda fuq il-proċess tal-integrazzjoni Ewropea; billi l-UE teħtieġ li tkompli tiżviluppa mudell soċjali Ewropew li jkun integrat f'ekonomija soċjali tas-suq, jagħti s-setgħa lin-nies u jippermetti prosperità sostenibbli u produttività għolja bbażati fuq is-solidarjetà, il-ġustizzja soċjali u l-opportunitajiet indaqs, id-distribuzzjoni ġusta tal-ġid, is-solidarjetà bejn il-ġenerazzjonijiet, l-istat tad-dritt, in-nondiskriminazzjoni, l-ugwaljanza bejn is-sessi, is-sistemi edukattivi universali u ta' kwalità għolja, l-impjiegi ta' kwalità u s-sistemi sostenibbli ta' tkabbir rikk fl-impjiegi u inklużiv għal żmien twil, b'konformità mal-Għanijiet ta' Żvilupp Sostenibbli madwar id-dinja – mudell li huwa ġenwinament immirat lejn l-impjieg sħiħ, jiżgura protezzjoni soċjali adegwata u servizzi essenzjali ta' kwalità għal kulħadd, jiġġieled kontra l-inugwaljanza ekonomika, jagħti s-setgħa lin-nies f'sitwazzjonijiet vulnerabbli, jiġġieled il-faqar u l-esklużjoni soċjali, iżid il-parteċipazzjoni fil-ħajja ċivili u politika, u jtejjeb l-istandards tal-għajxien taċ-ċittadini kollha tal-UE, sabiex jintlaħqu l-objettivi u d-drittijiet stabbiliti fit-Trattati tal-UE, il-Karta tad-Drittijiet Fundamentali u l-Karta Soċjali Ewropea; billi l-Kummissjoni impenjat ruħha li tilħaq "klassifikazzjoni soċjali AAA" għall-UE u fir-rebbiegħa tal-2017 hija mistennija tippreżenta proposta għal Pilastru Ewropew tad-Drittijiet Soċjali li se jippromwovi swieq tax-xogħol inklużivi u li jiffunzjonaw tajjeb u sistemi ta' protezzjoni soċjali fl-Istati Membri parteċipanti kif ukoll iservi bħala indikatur għal proċess imġedded ta' konverġenza 'l fuq billi (i) jaġġorna l-leġiżlazzjoni eżistenti tal-UE, (ii) itejjeb il-qafas tal-UE għal koordinazzjoni tal-politika ekonomika u soċjali, fost l-oħrajn permezz ta' parametri referenzjarji soċjali tal-isforzi tar-riforma nazzjonali mingħajr ma jinħolqu strutturi paralleli ineffiċjenti u (iii) jiżgura appoġġ finanzjarju rilevanti fil-livell nazzjonali kif ukoll fil-livell Ewropew; billi l-Parlament, elett direttament miċ-ċittadini Ewropej, għandu responsabilità fundamentali u rwol fid-definizzjoni u l-adozzjoni tal-Pilastru Ewropew tad-Drittijiet Soċjali; billi l-politiki ekonomiċi u soċjali huma maħsuba biex iservu lin-nies, inkluż bil-promozzjoni ta' attivitajiet ekonomiċi sostenibbli u soċjalment responsabbli fuq livell ugwali, u billi l-persuni huma wkoll l-iktar fattur importanti għall-kompetittività ta' kumpanija u l-funzjonament tajjeb tal-ekonomija kollha kemm hi; billi d-djalogu soċjali jista' jikkontribwixxi b'mod pożittiv għat-tkabbir, l-impjiegi u l-kompetittività; billi l-Unjoni hija obbligata li tirrikonoxxi u tippromwovi r-rwol tas-sħab soċjali, tiffaċilita d-djalogu bejniethom u tirrispetta l-awtonomija tagħhom, inkluż fir-rigward tal-iffissar tal-pagi, id-dritt li wieħed jinnegozja, jikkonkludi u jinforza ftehimiet kollettivi u li jieħu azzjoni kollettiva f'konformità mal-liġi u l-prassi nazzjonali; billi dan il-Pilastru Ewropew tad-Drittijiet Soċjali għandu jħeġġeġ lis-sħab soċjali u lill-Istati Membri biex jistabbilixxu standards ogħla minn dawk maqbula fil-livell Ewropew; billi l-Kummissjoni tikkonsulta mas-sħab soċjali dwar id-direzzjoni possibbli tal-azzjoni tal-Unjoni fil-qasam tal-politika soċjali; billi jeħtieġ li jkun hemm appoġġ kontinwu għal djalogu soċjali fil-livelli kollha; billi huwa kruċjali li l-kumpaniji jġibu ruħhom b'mod soċjalment responsabbli, b'kunsiderazzjoni reali lejn is-sostenibilità u l-interessi tas-soċjetà; billi huwa siewi li l-ħaddiema jiġu involuti fit-teħid tad-deċiżjonijiet; billi l-intrapriżi tal-ekonomija soċjali, bħall-kooperattivi, jipprovdu eżempju tajjeb f'termini tal-ħolqien ta' impjiegi ta' kwalità, jappoġġjaw l-inklużjoni soċjali u jippromwovu ekonomija parteċipattiva; billi d-drittijiet soċjali fundamentali japplikaw għan-nies kollha fl-UE u l-korp eżistenti tal-leġiżlazzjoni tal-Unjoni li jirregola s-swieq tax-xogħol, tal-prodotti u tas-servizzi japplika għall-Istati Membri kollha; billi l-integrazzjoni ekonomika titlob li l-Istati Membri jkunu interdipendenti f'termini tal-kapaċità tagħhom li jiżguraw kundizzjonijiet tax-xogħol deċenti u tinżamm il-koeżjoni soċjali; billi suq uniku li jiffunzjona tajjeb jirrikjedi bażi tajba tad-drittijiet soċjali għall-ħaddiema biex tiġi evitata l-kompetizzjoni abbażi tal-kundizzjonijiet tax-xogħol; billi l-prinċipju tas-sussidjarjetà kif definit fit-Trattati jiġġustifika azzjoni fil-livell tal-Unjoni minħabba l-iskala jew l-effetti tal-azzjoni proposta; billi l-kisba tal-objettivi soċjali tal-UE tiddependi wkoll fuq il-leġiżlazzjoni nazzjonali u s-sistemi soċjali nazzjonali żviluppati sew; billi d-differenzi reġjonali bejn il-livelli tal-pagi u s-sistemi ta' sigurtà soċjali huma sa ċertu punt inevitabbli iżda għandha tingħata attenzjoni biex ikun żgurat li dawn ma joħolqux pressjoni 'l isfel fuq il-kundizzjonijiet tax-xogħol u tal-għajxien; billi konverġenza soċjali u ekonomika 'l fuq hija importanti ħafna għall-funzjonament tajjeb tal-Unjoni; billi l-Unjoni ma tarmonizzax is-sistemi nazzjonali tas-sigurtà soċjali iżda tikkoordinahom, tippromwovi l-iżvilupp tagħhom u tiffaċilita l-protezzjoni effiċjenti tas-sigurtà soċjali ta' persuni li jeżerċitaw id-dritt tagħhom għall-moviment liberu; billi l-iżviluppi regolatorji jeħtieġ ilaħħqu mat-teknoloġija u innovazzjonijiet oħra biex jipprovdu ċertezza ġuridika u jippromwovu l-iżvilupp ekonomiku permezz ta' kompetizzjoni ġusta; billi l-implimentazzjoni tal-Pilastru Ewropew tad-Drittijiet Soċjali se teħtieġ azzjoni fuq bosta livelli, approċċi transettorjali u l-involviment sħiħ tal-partijiet interessati; billi dispożizzjonijiet dwar il-ħin tal-mistrieħ tal-ħaddiema għandhom iqisu, fejn applikabbli, ġurnata ta' mistrieħ komuni fil-ġimgħa rikonoxxuta mit-tradizzjoni jew mid-drawwa fil-pajjiż jew fir-reġjun; billi l-istati soċjali Ewropej jeħtieġ jiġu aġġornati u msaħħa sabiex jiġu appoġġjati tranżizzjonijiet għall-aħjar fis-suq tax-xogħol u fi ħdanu u sabiex tinżamm sigurtà ekonomika f'ħajjet in-nies; billi, hekk kif is-suq tax-xogħol isir aktar kumpless, huwa naturali li l-istat soċjali jkun jeħtieġ ukoll li jadatta l-mekkaniżmi u l-istrumenti tiegħu sabiex jimmaniġġja b'mod korrett id-diversi riskji soċjali li jirriżultaw; billi dan il-proċess ta' aġġornament għandu wkoll itejjeb l-aċċess tan-nies lejn l-istat soċjali u l-interazzjoni miegħu u jiffaċilita l-applikazzjoni tar-regoli rilevanti, inkluż għall-SMEs; billi, madankollu, ir-rwol ta' stati soċjali huwa usa' minn dak li jikkonċerna s-suq tax-xogħol; dan jinkludi wkoll, inter alia, l-operat tas-sistemi tas-sigurtà soċjali, il-ġlieda kontra l-faqar u l-esklużjoni soċjali u l-investiment fl-edukazzjoni, il-kura tat-tfal, il-kura tas-saħħa, is-servizzi soċjali u servizzi essenzjali oħra; billi "investimenti soċjali" li jappoġġjaw l-iżvilupp tal-persuni mit-tfulija bikrija sal-anzjanità għandhom rwol kruċjali biex jippermettu lin-nies jipparteċipaw bis-sħiħ f'ekonomija u soċjetà tas-seklu 21; billi ser ikun meħtieġ sforz maġġuri biex tintlaħaq il-mira tat-tnaqqis tal-faqar u l-inklużjoni soċjali tal-Istrateġija Ewropa 2020; billi l-akkomodazzjoni hija kwistjoni urġenti f'ħafna Stati Membri u ħafna familji qed jonfqu proporzjon għoli tad-dħul disponibbli tagħhom fuq l-akkomodazzjoni u l-ispejjeż tal-enerġija; billi r-Rakkomandazzjoni Nru 202 tal-ILO tipprevedi li l-protezzjoni soċjali bażika għandha tinkludi għall-inqas il-garanziji tal-protezzjoni soċjali bażiċi li ġejjin: (a) aċċess għal sett ta' prodotti u servizzi definit nazzjonalment, b'mod partikolari l-kura tas-saħħa essenzjali, inkluża l-kura tal-maternità, li tissodisfa l-kriterji ta' disponibilità, aċċessibilità, aċċettabilità u kwalità; (b) sigurtà ta' dħul bażiku għat-tfal, għall-inqas f'livell minimu definit nazzjonalment, li jipprovdi aċċess għan-nutrizzjoni, l-edukazzjoni, il-kura u kwalunkwe prodott u servizz ieħor meħtieġa; (c) sigurtà ta' dħul bażiku, tal-inqas f'livell minimu definit nazzjonalment, għal persuni f'età attiva li ma jkunux f'pożizzjoni li jaqilgħu dħul suffiċjenti, b'mod partikolari f'każijiet ta' mard, qgħad, maternità u diżabilità; kif ukoll (d) sigurtà ta' dħul bażiku, tal-anqas f'livell minimu definit nazzjonalment, għal persuni anzjani; billi l-Pilastru Ewropew tad-Drittijiet Soċjali għandu jqis din id-definizzjoni u jfittex li jiżgura li tali punti essenzjali ta' protezzjoni soċjali huma miksuba bis-sħiħ u preferibbilment maqbuża fl-Istati Membri kollha; billi l-Kumitat Ekonomiku u Soċjali Ewropew ta kontribut siewi f'dan ir-rigward billi qabel dwar prinċipji għal sistemi soċjali effikaċi u affidabbli; billi l-Istati Membri kollha tal-UE jiffaċċjaw ċerti sfidi soċjali u tal-impjieg; billi t-twettiq tad-drittijiet soċjali jiddependi wkoll fuq politiki u strumenti li jappoġġjaw il-koeżjoni territorjali, b'mod partikolari fir-reġjuni bi żvantaġġi naturali, demografiċi jew strutturali serji u permanenti, inklużi reġjuni b'densità tal-popolazzjoni baxxa u popolazzjoni mxerrda jew reġjuni ultraperiferiċi; billi huwa meħtieġ aktar investiment strateġiku u appoġġ għall-koeżjoni f'reġjuni żvantaġġati bl-għan li dawn ikunu aktar kompetittivi, tittejjeb l-istruttura soċjoekonomika tagħhom u jiġi evitat aktar tnaqqis demografiku; billi, bil-qafas makroekonomiku attwali tagħha, iż-żona tal-euro qed tiffaċċja sfidi speċifiċi biex jintlaħqu l-għanijiet soċjali u tal-impjieg stipulati fit-Trattati; billi t-treġġigħ lura tas-sigurtà soċjoekonomika adegwata biex tpaċi din iż-żieda fil-flessibilità interna jista' jirrikjedi l-kunsiderazzjoni ta' miri soċjali, standards u/jew strumenti finanzjarji speċifiċi fil-livell taż-żona tal-euro; billi l-politiki attivi tas-suq tax-xogħol, ir-responsabilità individwali u l-parteċipazzjoni fit-tagħlim tul il-ħajja huma importanti għall-inklużjoni fis-suq tax-xogħol, anke jekk il-qgħad, f'ħafna kazijiet, jirriżulta minħabba nuqqas ta' postijiet vakanti jew ċirkostanzi oħra lil hinn mill-kontroll tal-individwu; billi l-persuni li qed isibu ruħhom f'sitwazzjonijiet vulnerabbli jew li qed isofru aktar spiss minħabba diskriminazzjoni bħan-nisa, il-minoranzi etniċi, il-persuni qiegħda fit-tul, iċ-ċittadini anzjani u l-persuni b'diżabilità jistgħu jirrikjedu miżuri addizzjonali biex tiġi promossa l-parteċipazzjoni tagħhom fis-suq tax-xogħol u biex jiġi żgurat livelli ta' għajxien deċenti matul ħajjithom kollha; billi l-UE impenjat lilha nnifisha biex tibni Ewropa mingħajr ostakli għal madwar 80 miljun persuna b'diżabilità fl-UE u l-miri tat-tnaqqis tal-faqar u tal-impjieg tal-UE mhux se jintlaħqu jekk il-persuni b'diżabilità ma jiġux integrati bis-sħiħ fl-ekonomija u fis-soċjetà; billi l-Konvenzjoni tan-NU dwar id-Drittijiet ta' Persuni b'Diżabilità (CRPD), li ġiet ratifikata mill-UE u l-prinċipji tagħha għalhekk għandhom jiġu integrati fi ħdan il-Pilastru tad-Drittijiet Soċjali; billi l-impatt negattiv tal-kriżi fuq l-aċċess għall-kura tas-saħħa rriżulta b'dewmien, u bosta persuni sabu li ma jistgħux jaċċessaw il-kura tas-saħħa anke jekk is-servizzi jkunu koperti formalment, b'mod partikolari minħabba li huma ma jistgħux jaffordjaw kopagamenti jew jesperjenzaw listi ta' stennija; billi n-nisa għadhom iħabbtu wiċċhom ma' bosta forom ta' diskriminazzjoni fl-UE u għadhom mhumiex rappreżentati biżżejjed fl-oqsma kollha marbuta mat-teħid ta' deċiżjonijiet; billi l-ugwaljanza bejn is-sessi hija minquxa fit-Trattati tal-UE u fil-Karta tad-Drittijiet Fundamentali tal-UE u hija valur ewlieni tal-UE; billi, madankollu, in-nisa għadhom mhux rappreżentati biżżejjed fis-suq tax-xogħol bħala entità sħiħa, fejn ir-rata tal-impjiegi għall-irġiel hija 75,6 %, meta mqabbla ma' 64,5 % tan-nisa, u huma rappreżentati żżejjed fix-xogħol part-time u fis-setturi l-inqas imħallsa, minbarra li jirċievu pagi fis-siegħa aktar baxxi, ħaġa li twassal għal differenza bejn il-pagi tal-irġiel u n-nisa ta' 16 % u tikkontribwixxi għal differenza ta' 39 %, b'differenzi sinifikanti bejn l-Istati Membri; billi d-diskriminazzjoni bbażata fuq il-ġeneru għandu jkollha prijorità fil-proċeduri ta' reklutaġġ fl-Istati Membri, minkejja li n-nisa qabżu lill-irġiel fil-livell edukattiv milħuq; billi d-drittijiet soċjali, is-servizzi u dħul adegwat huma kwistjonijiet imqassma skont il-ġeneru, peress li aktar nisa jinsabu f'impjiegi bi dħul baxx, b'riskju ogħla tal-faqar, u jiddependu mis-servizzi soċjali, kemm pubbliċi kif ukoll privati, u għandhom ir-rwol tradizzjonali tal-persuna li tieħu ħsieb kemm lit-tfal kif ukoll lill-membri tal-familja ikbar fl-età kif ukoll għandhom ir-responsabilità primarja għall-ħtiġijiet tal-unità domestika, li jirriżultaw f'pensjonijiet aktar baxxi għan-nisa; billi l-miri ta' Barċellona tal-2002 qegħdin 'il bogħod milli jintlaħqu, filwaqt li l-Karta tad-Drittijiet Fundamentali tiddikjara li t-tfal għandu jkollhom dritt għall-protezzjoni u l-kura, u billi dan għandu impatt enormi fuq il-parteċipazzjoni tan-nisa fis-suq tax-xogħol, l-ugwaljanza bejn is-sessi, il-bilanċ bejn ix-xogħol u l-ħajja privata u l-faqar fost in-nisa; billi l-Ewropa tista' tmur aktar 'il bogħod biex tiżviluppa grupp ta' setturi ffukat fuq l-appoġġ tas-saħħa, l-għarfien u l-abilità tan-nies li jipparteċipaw fl-ekonomija; billi s-servizzi ffukati fuq in-nies bħas-servizzi tal-edukazzjoni, il-kura tas-saħħa, il-kura tat-tfal, servizzi ta' kura oħrajn kif ukoll l-isports jinkludu potenzjal ta' ħolqien tax-xogħol importanti u m'għandhomx jitqiesu bħala spiża għall-ekonomija iżda bħala fatturi li jippermettu prosperità sostenibbli; billi hemm bżonn ta' approċċ strateġiku biex l-isfidi tat-tixjiħ u t-tnaqqis tal-popolazzjoni tal-UE fl-età tax-xogħol, speċjalment f'dak li jirrigwarda n-nuqqas ta' ħiliet futuri u d-diskrepanzi fis-suq tax-xogħol tal-UE u projezzjoni tal-evoluzzjoni fil-proporzjonijiet tad-dipendenza ekonomika, b'kont meħud ukoll taċ-ċittadini ta' pajjiżi terzi li jirrisjedu legalment fl-UE; billi huwa importanti li jkunu promossi l-opportunitajiet tal-mobilità professjonali, b'mod partikolari fost iż-żgħażagħ, inklużi dawk li jsegwu t-taħriġ vokazzjonali permezz tal-apprendistat; kontenut xieraq tat-tagħlim u t-taħriġ u kundizzjonijiet tax-xogħol deċenti għall-internships, it-traineeships u l-apprendistati sabiex jiżgura li dawn iservu bħala pass intermedjarju ġenwin fit-tranżizzjoni mill-edukazzjoni għall-ħajja professjonali, kif stipulat fir-Rakkomandazzjoni tal-Kunsill dwar Qafas ta' Kwalità għat-Traineeships, u li jkunu limitati fiż-żmien u ma għandhomx jieħdu post l-impjiegi għaż-żgħażagħ; ir-rimunerazzjoni għandha tkun proporzjonata max-xogħol provdut, il-ħiliet u l-esperjenza tal-persuna u l-ħtieġa li l-interns, it-trainees u l-apprendisti fis-suq tax-xogħol barra l-kurrikuli edukattivi jkunu jistgħu jlaħħqu mal-ħajja; għax-xogħol intermedjat minn pjattaformi diġitali u każijiet oħra ta' impjieg dipendenti ta' min jaħdem għal rasu, distinzjoni ċara – fis-sens tad-dritt tal-Unjoni, u mingħajr preġudizzju għad-dritt nazzjonali – bejn dawk li jaħdmu għal rashom b'mod ġenwin u dawk f'relazzjoni ta' impjieg, b'kont meħud tar-Rakkomandazzjoni tal-ILO Nru 198, li tgħid li t-twettiq ta' diversi indikaturi hija biżżejjed biex tistabbilixxi relazzjoni ta' impjieg; l-istatus u r-responsabbiltajiet bażiċi tal-pjattaforma, il-klijent u l-persuna li jkunu qed iwettqu x-xogħol għandhom għalhekk jiġu ċċarati; standards minimi ta' kollaborazzjoni għandhom jiġu introdotti wkoll b'informazzjoni sħiħa u komprensiva għall-fornitur ta' servizz dwar id-drittijiet u l-obbligi tagħhom, l-intitolamenti, il-livell assoċjat ta' protezzjoni soċjali u l-identità tal-impjegatur; dawk impjegati kif ukoll dawk li jaħdmu għal rashom b'mod ġenwin jiġu reklutati permezz ta' pjattaformi online għandu jkollhom l-istess drittijiet bħal fil-bqija tal-ekonomija u jiġu protetti permezz ta' parteċipazzjoni fi skemi ta' assigurazzjoni soċjali u tas-saħħa; l-Istati Membri għandhom jiżguraw sorveljanza xierqa tat-termini u l-kundizzjonijiet tar-relazzjoni ta' impjieg jew kuntratt ta' servizz, billi jiġi evitat l-abbuż ta' pożizzjonijiet dominanti mill-pjattaformi; limiti dwar xogħol fuq talba: kuntratti li ma jispeċifikawx il-ħinijiet tax-xogħol m'għandhomx jitħallew, minħabba l-inċertezza kbira li dawn jinvolvu; id-dritt għal xogħol deċenti u mingħajr ostakli fi swieq tax-xogħol u swieq tax-xogħol totalment inklużivi, miftuħa u aċċessibbli; servizzi u sigurtà tad-dħul bażiku adattati għal ħtiġijiet individwali speċifiċi, li jippermettu livell ta' għajxien deċenti u inklużjoni soċjali; garanzija ta' moviment liberu u t-trasferibilità ta' servizzi bejn l-Istati Membri tal-UE; edukazzjoni u taħriġ inklużivi, inkluż dispożizzjonijiet għal kompetenza diġitali adegwata; dispożizzjonijiet speċifiċi dwar protezzjoni mill-isfruttament u x-xogħol sfurzat ta' persuni b'diżabilità, b'mod partikolari fost persuni b'diżabilità intellettwali u psikosoċjali jew persuni deprivati mill-kapaċità ġuridika tagħhom; l-Istati Membri għandhom jorganizzaw l-iskemi ta' sigurtà soċjali b'tali mod li jippermettu lin-nies kollha f'kull forma ta' impjieg, relazzjonijiet ta' impjieg u impjieg indipendenti jakkumulaw drittijiet li jipprovdu sigurtà ta' dħul f'sitwazzjonijiet bħal qgħad, xogħol part-time involontarju, problemi ta' saħħa, età avvanzata jew waqfiet mill-karriera għat-trobbija tat-tfal, kuri oħra jew taħriġ ieħor; minn mindu jidħlu għall-ewwel darba fis-suq tax-xogħol, il-persuni kollha f'kull forma ta' impjieg, relazzjonijiet ta' impjieg u impjieg indipendenti għandu jkollhom kont ta' attività personali, aċċessibbli faċilment permezz ta' kuntatti personali u mezzi elettroniċi, filwaqt li jittieħed kont tal-ħtiġijiet tal-persuni b'diżabilità, fejn jistgħu jikkonsultaw id-drittijiet soċjali akkumulati tagħhom u drittijiet soċjali oħra, inkluż għat-tagħlim tul il-ħajja, u fejn jistgħu jitgħallmu dwar it-trasferibilità tagħhom minn pajjiż għal ieħor, jekk applikabbli; tali kontijiet ta' attività personali għandhom ikunu disponibbli b'mod kosteffikaċi u għandha tkun żgurata protezzjoni tad-data adegwata; pjattaformi diġitali u intermedjarji oħra għandu jkollhom l-obbligu li jirrapportaw ix-xogħol kollu mwettaq minnhom lill-awtoritajiet kompetenti għall-finijiet tal-iżgurar ta' kontribuzzjonijiet adegwati u protezzjoni permezz ta' assigurazzjoni soċjali u tas-saħħa għall-ħaddiema kollha; il-mekkaniżmi eżistenti biex jiżguraw trattament ugwali bejn l-irġiel u n-nisa għandhom jissaħħu, id-distakk persistenti bejn is-sessi fil-pagi u l-pensjonijiet għandu jingħalaq, u s-segregazzjoni okkupazzjonali għandha titnaqqas; għal dan l-għan, l-implimentazzjoni u l-infurzar tad-Direttiva 2006/54/KE għandhom jiġu mmonitorjati u d-Direttiva għandha tiġi riveduta jekk ikun meħtieġ; il-Patt Ewropew għall-Ugwaljanza bejn is-Sessi għall-2011-2020 u l-Impenn Strateġiku għall-Ugwaljanza bejn is-Sessi 2016-2019 għandhom jitkomplew, anke permezz ta' rapporti annwali dwar l-ugwaljanza bejn is-sessi; hemm il-ħtieġa għal miżuri effikaċi ġodda kemm fil-livell Ewropew kif ukoll f'dak nazzjonali għar-rikonċiljazzjoni tal-ħajja professjonali, privata u tal-familja, inklużi proposti leġiżlattivi rigward il-leave tal-maternità, tal-paternità, tal-ġenituri, tal-indukraturi, aċċess għal servizzi tal-kura ta' kwalità u arranġamenti għal ħinijiet tax-xogħol flessibbli; it-teħid ugwali ta' arranġamenti tal-leave bejn l-irġiel u n-nisa fil-kategoriji kollha tal-ħaddiema għandu jiġi inkoraġġut sabiex jitjieb l-aċċess tan-nisa għas-suq tax-xogħol u l-pożizzjoni tagħhom fih, jissaħħaħ ir-rwol tal-missirijiet fit-trobbija tat-tfal tagħhom u jiġi ffaċċilitat il-bilanċ bejn il-ħajja tal-familja u dik tax-xogħol; il-Kummissjoni għandha wkoll tappoġġja l-Istati Membri fil-kondiviżjoni u fl-adozzjoni ta' prattiki tajba f'dan il-qasam; wara li kkunsidra l-proposta tal-Kummissjoni għal direttiva tal-Parlament Ewropew u tal-Kunsill dwar il-qafas ġuridiku tal-Unjoni għal ksur doganali u sanzjonijiet (COM(2013)0884), wara li kkunsidra l-komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija għal Suq Uniku Diġitali għall-Ewropa (COM(2015)0192), wara li kkunsidra r-ratifika tal-UE tal-Ftehim ta' Faċilitazzjoni tal-Kummerċ (TFA) tal-Organizzazzjoni Dinjija tal-Kummerċ (WTO), wara li kkunsidra l-Artikolu 123(2) tar-Regoli ta' Proċedura tiegħu, billi l-Unjoni Doganali hija l-pedament tal-Unjoni Ewropea u wieħed mill-akbar blokki kummerċjali fid-dinja, u billi hija essenzjali għall-funzjonament tajjeb tas-suq uniku għall-benefiċċju kemm tan-negozji tal-UE kif ukoll taċ-ċittadini tagħha; billi s-Suq Uniku Diġitali għandu l-għan li joffri aċċess aħjar għall-konsumaturi u għan-negozji għall-prodotti u s-servizzi diġitali madwar l-Ewropa; billi l-Unjoni Doganali għandha tkompli tiffaċilita dan l-aċċess sabiex timmassimizza l-opportunitajiet tal-kummerċ globali; billi regoli u proċeduri doganali kumplessi huma partikolarment ta' ħsara għall-intrapriżi żgħar u ta' daqs medju (SMEs); billi s-sistemi doganali differenti, b'mod partikolari fir-rigward tad-dazji doganali u r-rilaxx mid-dwana, joħolqu frammentazzjoni, piżijiet amministrattivi addizzjonali u dewmien, li jikkawżaw inċertezza u inugwaljanza tas-suq, u li jistgħu jimminaw il-konformità tal-operaturi ekonomiċi mal-leġiżlazzjoni doganali tal-Unjoni; billi d-dispożizzjonijiet sostantivi tal-KDU daħlu fis-seħħ fl-1 ta' Mejju 2016 u attwalment qegħdin taħt perjodu tranżizzjonali sal-31 ta' Diċembru 2020, id-data li fiha l-Istati Membri kollha jrid ikollhom l-infrastruttura tal-IT tagħhom lesta biex tappoġġa l-fluss elettroniku tad-data doganali; billi l-Kummissjoni diġà pproponiet lill-Parlament Ewropew emendi għal-leġiżlazzjoni doganali tal-UE (pereżempju t-tibdil adottat reċentement fir-rigward ta' prodotti li temporanjament ikunu ħargu mit-territorju doganali tal-Unjoni bil-baħar jew bl-ajru), u billi eventwalment sejra tkompli tagħmel hekk fil-futur qrib; billi, minħabba t-teknika tar-riformulazzjoni, il-KDU ma kienx soġġett għal analiżi tal-ispejjeż u l-benefiċċji, u billi l-att delegat relatat tiegħu (ir-Regolament Delegat (UE) Nru 2015/2446), l-att ta' implimentazzjoni (ir-Regolament ta' Implementazzjoni (UE) Nru 2015/2447), l-att delegat tranżizzjonali (ir-Regolament Delegat (UE) 2016/341), u l-programm ta' ħidma (id-Deċiżjoni ta' Implimentazzjoni (UE) 2016/578) ma kinux soġġetti għal valutazzjoni tal-impatt minn qabel; billi kooperazzjoni doganali effikaċi bejn l-amministrazzjonijiet doganali tal-Istati Membri, ma' pajjiżi terzi u fil-livell multilaterali għandha rwol vitali, sforz il-volumi sinifikanti ta' kummerċ u l-isfidi ġodda għall-Unjoni Doganali sa mill-ħolqien tagħha; billi l-Kummissjoni proponiet ukoll direttiva tal-Parlament Ewropew u tal-Kunsill dwar il-qafas ġuridiku tal-Unjoni għal ksur doganali u sanzjonijiet; wara li kkunsidra l-proposta għal deċiżjoni tal-Konferenza tal-Presidenti, wara li kkunsidra l-Artikolu 196 tar-Regoli ta' Proċedura tiegħu, Kumitat għall-Affarijiet Barranin: 73 membru, Kumitat għall-Iżvilupp: 28 membru, Kumitat għall-Kummerċ Internazzjonali: 41 membru, Kumitat għall-Baġits: 41 membru, Kumitat għall-Kontroll tal-Baġit: 30 membru, Kumitat għall-Affarijiet Ekonomiċi u Monetarji: 61 membru, Kumitat għall-Impjiegi u l-Affarijiet Soċjali: 55 membru, Kumitat għall-Ambjent, is-Saħħa Pubblika u s-Sikurezza tal-Ikel: 69 membru, Kumitat għall-Industrija, ir-Riċerka u l-Enerġija: 67 membru, Kumitat għas-Suq Intern u l-Ħarsien tal-Konsumatur: 40 membru, Kumitat għat-Trasport u t-Turiżmu: 49 membru, Kumitat għall-Iżvilupp Reġjonali: 43 membru, Kumitat għall-Agrikoltura u l-Iżvilupp Rurali: 46 membru, Kumitat għas-Sajd: 27 membru, Kumitat għall-Kultura u l-Edukazzjoni: 31 membru, Kumitat għall-Affarijiet Legali: 25 membru, Kumitat għal-Libertajiet Ċivili, il-Ġustizzja u l-Intern: 60 membru, Kumitati għall-Affarijiet Kostituzzjonali: 25 membru, Kumitat għad-Drittijiet tan-Nisa u l-Ugwaljanza bejn is-Sessi: 37 membru, Kumitat għall-Petizzjonijiet: 36 membru, Sottokumitat għad-Drittijiet tal-Bniedem: 30 membru, Sottokumitat għas-Sigurtà u d-Difiża: 30 membru; wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2016)0460), wara li kkunsidra l-Artikolu 294(2), u l-Artikolu 207 tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C8-0327/2016), wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea, wara li kkunsidra l-ittra mingħand il-Kumitat għall-Affarijiet Barranin, wara li kkunsidra l-impenn meħud mir-rappreżentant tal-Kunsill, permezz tal-ittra tat-12 ta' Diċembru 2016, li japprova l-pożizzjoni tal-Parlament Ewropew, skont l-Artikolu 294(4) tat-Trattat dwar il-Funzjonament tal-Unjoni Ewropea, wara li kkunsidra l-Artikolu 59 tar-Regoli ta' Proċedura tiegħu, wara li kkunsidra r-rapport tal-Kumitat għall-Kummerċ Internazzjonali (A8-0361/2016), wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2016)0044), wara li kkunsidra l-Artikolu 294(2) u l-Artikolu 207(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C8-0022/2016), wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea, wara li kkunsidra l-impenn meħud mir-rappreżentant tal-Kunsill, permezz tal-ittra tat-8 ta' Diċembru 2016, li japprova l-pożizzjoni tal-Parlament Ewropew, skont l-Artikolu 294(4) tat-Trattat dwar il-Funzjonament tal-Unjoni Ewropea, wara li kkunsidra l-Artikolu 59 tar-Regoli ta' Proċedura tiegħu, wara li kkunsidra r-rapport tal-Kumitat għall-Kummerċ Internazzjonali (A8-0311/2016), wara li kkunsidra l-abbozz ta' deċiżjoni tal-Kunsill (08558/2016), wara li kkunsidra l-abbozz ta' Ftehim ta' kontinwazzjoni taċ-Ċentru Internazzjonali tax-Xjenza u t-Teknoloġija (12681/2015), wara li kkunsidra t-talba għal approvazzjoni preżentata mill-Kunsill skont l-Artikoli 31(1) u 37 tat-Trattat dwar il-Funzjonament tal-Unjoni Ewropea u l-Artikoli 180 u Artikolu 218(6), it-tieni subparagrafu, punt (a) tat-Trattat dwar il-Funzjonament tal-Unjoni Ewropea (C8-0214/2016), wara li kkunsidra l-Artikolu 99(1) u (4) u l-Artikolu 108(7) tar-Regoli ta' Proċedura tiegħu, wara li kkunsidra r-rakkomandazzjoni tal-Kumitat għall-Affarijiet Barranin (A8-0363/2016), wara li kkunsidra r-Regolament Delegat tal-Kummissjoni (C(2016)07495), wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea, wara li kkunsidra l-ittra konġunta tal-Kumitat għall-Affarijiet Ekonomiċi u Monetarji u tal-Kumitat għal-Libertajiet Ċivili, il-Ġustizzja u l-Intern tad-19 ta' Settembru 2016 dwar ir-Regolament Delegat tal-Kummissjoni (UE) 2016/1675 kif ukoll ir-risposta rilevanti tal-Kummissarju Jourová tas-26 ta' Ottubru 2016, wara li kkunsidra x-xogħol li twettaq u l-konklużjonijiet li ntlaħqu s'issa miż-żewġ Kumitati Speċjali tal-Parlament, il-Kumitat tad-Deċiżjonijiet fil-Qasam tat-Taxxa u Miżuri Oħra ta' Natura jew Effett Simili u l-Kumitat ta' Inkjesta dwar il-Ħasil tal-Flus, l-Evitar tat-Taxxa u l-Evażjoni tat-Taxxa, wara li kkunsidra l-opinjoni tal-Kumitat Ekonomiku u Soċjali Ewropew dwar il-proposta tal-Kummissjoni COM(2016)0450, u b'mod partikolari l-paragrafu 3.8 ta' dik l-opinjoni dwar il-lista ta' pajjiżi terzi b'riskju kbir, wara li kkunsidra l-mozzjoni għal riżoluzzjoni mill-Kumitat għall-Affarijiet Ekonomiċi u Monetarji u l-Kumitat għal-Libertajiet Ċivili, il-Ġustizzja u l-Intern, wara li kkunsidra l-Artikolu 105(3) tar-Regoli ta' Proċedura tiegħu, billi r-Regolament Delegat, l-Anness tiegħu u r-Regolament Delegat emendatorju huma maħsuba biex jidentifikaw pajjiżi terzi b'riskju kbir b'nuqqasijiet strateġiċi f'dak li jirrigwarda l-ġlieda kontra l-ħasil tal-flus u l-finanzjament tat-terroriżmu (AML/CTF) li jirrappreżentaw theddida għas-sistema finanzjarja tal-UE u li għalihom jinħtieġu miżuri msaħħa ta' diliġenza dovuta tal-klijenti f'entitajiet tal-UE li għandhom obbligi skont id-Direttiva (UE) 2015/849 (id-Direttiva 4AMLD); billi l-aħħar Regolament Delegat tal-Kummissjoni (UE) 2016/1675 li jissupplimenta d-Direttiva (UE) 2015/849 billi jidentifika pajjiżi terzi b'riskju kbir b'nuqqasijiet strateġiċi ilu fis-seħħ mit-23 ta' Settembru 2016; billi r-Regolament Delegat tal-Kummissjoni (UE) 2016/1675 sejjer jibqa' fis-seħħ anke jekk ir-Regolament Delegat emendatorju jiġi miċħud; billi l-lista ta' pajjiżi, inkluż wara l-emenda introdotta fir-Regolament Delegat emendatorju adottat mill-Kummissjoni fl-24 ta' Novembru 2016, taqbel mal-pajjiżi identifikati mit-Task Force ta' Azzjoni Finanzjarja (FATF) fit-28 Laqgħa Plenarja tagħha mid-19 sal-21 ta' Ottubru 2016; billi, kif hemm stipulat fil-Premessa 28 tad-Direttiva 4AMLD u ripetut fil-memorandum ta' spjegazzjoni (C(2016)4180) tar-Regolament Delegat tal-Kummissjoni (UE) 2016/1675, il-valutazzjoni tal-Kummissjoni hija proċess awtonomu; billi l-Kummissjoni b'hekk hija libera li tmur lil hinn mill-istandards tal-FATF, jew billi żżomm pajjiż terz fil-lista tagħha anke jekk l-FATF tkun neħħietu minn dik tagħha, jew inkella billi tinkludi pajjiżi terzi addizzjonali dment li dan ikun bi qbil mal-kriterji speċifiċi stipulati fl-Artikolu 9(2) tad-Direttiva 4AMLD; billi l-valutazzjoni tal-Kummissjoni hija proċess awtonomu li jrid isir b'mod komprensiv u imparzjali, u jivvaluta l-pajjiżi terzi kollha abbażi tal-istess kriterji definiti fl-Artikolu 9 tad-Direttiva (UE) 2015/849; billi l-valutazzjoni tal-Kummissjoni trid tkun proċess kompletament indipendenti u mhux politiċizzat; billi l-Kummissjoni, fl-ittra tagħha tas-26 ta' Ottubru 2016, tistqarr li jeħtiġilha tidentifika pajjiżi b'riskju kbir esklussivament abbażi tar-raġunijiet elenkati fl-Artikolu 9(2) tad-Direttiva 4AMLD, b'relazzjoni biss ma' nuqqasijiet rigward AML u CTF; billi l-evidenza miġbura miż-żewġ Kumitati Speċjali tal-Parlament, il-Kumitat tad-Deċiżjonijiet fil-Qasam tat-Taxxa u Miżuri Oħra ta' Natura jew Effett Simili u l-Kumitat ta' Inkjesta dwar il-Ħasil tal-Flus, l-Evitar tat-Taxxa u l-Evażjoni tat-Taxxa tindika li tabilħaqq jista' jkun hemm nuqqasijiet AML/CTF rigward bosta aspetti tal-Artikolu 9(2) f'xi pajjiżi li mhumiex inklużi fil-lista kurrenti ta' pajjiżi terzi b'riskju kbir; billi, barra minn hekk, il-Parlament jemmen li l-lista ta' kriterji tal-Artikolu 9(2) tad-Direttiva 4AMLD mhijiex eżawrjenti ("b'mod partikolari") u li reati presupposti għall-ħasil ta' flus, bħal reati tat-taxxa, huma koperti b'dawn il-kriterji u għandhom jitqiesu debitament fil-proċess awtonomu tal-Kummissjoni; billi l-Parlament jaqbel mal-punt li l-Kummissjoni għamlet fl-ittra tagħha tas-26 ta' Ottubru 2016 li l-evażjoni tat-taxxa u l-ħasil tal-flus tabilħaqq mhux dejjem jikkoinċidu, iżda b'mod fundamentali ma jaqbilx dwar il-possibbiltà ta' distinzjoni assoluta bejn ġuriżdizzjonijiet tat-taxxa li mhumiex kooperattivi u nuqqasijiet rigward AML u CTF, b'mod partikolari f'dak li jirrigwarda rekwiżiti dwar ir-rappurtar ta' tranżazzjonijiet suspetti; billi l-Parlament Ewropew jistenna li l-Kummissjoni twettaq il-valutazzjoni proprja tagħha u tevita li sserraħ unikament fuq sorsi ta' informazzjoni esterni;
Extracted from C_242_2018.html